[]ส่วนที่ 1

ข้อมูลสรุป (Executive Summary)

บริษัท การบินไทย จำกัด (มหาชน) เป็นรัฐวิสาหกิจในสังกัดกระทรวงคมนาคม ก่อตั้งขึ้นในปี พ.ศ.
2503 และเข้าจดทะเบียนในตลาดหลักทรัพย์แห่งประเทศไทยเมื่อวันที่ 19 กรกฎาคม 2534
ปัจจุบันมีทุนชำระแล้ว 14,000 ล้านบาท
ผู้ถือหุ้นใหญ่ คือ กระทรวงการคลัง ซึ่งถือหุ้นร้อยละ 79.46 และธนาคารออมสินถือหุ้นร้อยละ
13.39 ส่วนที่เหลือร้อยละ 7.15 กระจายสู่นักลงทุนทั่วไปทั้งในและต่างประเทศ
รวมทั้งพนักงานของบริษัทฯ

บริษัท การบินไทย จำกัด (มหาชน) เป็นสายการบินแห่งชาติและนับเป็นสายการบินชั้นนำติดอันดับ 1
ใน 10 สายการบินที่ดีที่สุดในภูมิภาคเอเชียแปซิฟิค
จากการสำรวจของนิตยสารบิสซิเนสแทรเวิลเลอร์เอเชียแปซิฟิค ประจำปี 2543 และติดอันดับ 1
ใน 3 สายการบินระหว่างทวีปที่ดีที่สุด จากการสำรวจของนิตยสารบิสซิเนสแทรเวิลเลอร์
ประเทศเยอรมันนี บริษัทฯ ประกอบกิจการขนส่งทางอากาศระหว่างประเทศและในประเทศ
(Transportation Activities) โดยให้บริการเส้นทางบินไปยังจุดหมายปลายทางรวม 73
เมืองใน 34 ประเทศ (ไม่รวมกรุงเทพฯ) นอกจากนี้ บริษัทฯ ยังดำเนินกิจการอื่นๆ (Other
Activities) อันประกอบด้วยกิจกรรม 2 ส่วน ได้แก่
กิจการที่เกี่ยวเนื่องโดยตรงกับการขนส่งและกิจการที่สนับสนุนการขนส่ง
โดยกิจการที่เกี่ยวเนื่องโดยตรงกับการขนส่ง ได้แก่
การให้บริการผู้โดยสารภายในอาคารท่าอากาศยานฯ (Traffic Handling)
การบริการบริเวณลานจอด (Ramp Handling) บริการคลังสินค้า บริการจัดเก็บ
ดูแลรักษาสินค้าทุกประเภทที่เข้าออกและผ่านในคลังสินค้า (Cargo Services)
บริการทางฝ่ายช่าง (Technical Services) บริการครัวการบิน (Catering Services)
บริการอำนวยการบิน (Dispatch Services) ส่วนกิจการที่สนับสนุนการขนส่ง ได้แก่
ภัตตาคารการบินไทย (Airport Restaurant) การจำหน่ายสินค้าปลอดภาษีบนเครื่องบิน
(Sales on Board)
กิจการเดินรถรับส่งผู้โดยสารระหว่างท่าอากาศยานกับจุดหมายปลายทางของผู้โดยสาร
(Limousine Service)

บริษัทฯ เป็น 1 ใน 5 สายการบินผู้ร่วมก่อตั้งกลุ่มพันธมิตรการบินสตาร์ อัลไลแอนซ์ เมื่อวันที่ 14
พฤษภาคม 2540 ซึ่งปัจจุบันมีสมาชิกรวมทั้งสิ้น 15 สายการบิน ประกอบด้วย การบินไทย
สายการบินแอร์แคนาดา สายการบินลุฟท์ฮันซ่า สายการบินสแกนดิเนเวียน แอร์ไลน์ ซิสเต็ม
สายการบินยูไนเต็ดแอร์ไลน์ สายการบินแวริก-บราซิลเลียนแอร์ไลน์ สายการบินแอร์นิวซีแลนด์
สายการบินแอนเซ็ท-ออสเตรเลีย สายการบินออลนิปปอนแอร์เวย์ สายการบินสิงคโปร์แอร์ไลน์
สายการบินในกลุ่มออสเตรีย (ประกอบด้วย สายการบินออสเตรีย สายการบินเลาด้าแอร์
สายการบินไทโรลีน) สายการบินแมซิกาน่า และสายการบินบริติช
มิดแลนด์ซึ่งเข้าร่วมเป็นพันธมิตรรายล่าสุดเมื่อวันที่ 1 กรกฎาคม 2543
การรวมกลุ่มพันธมิตรดังกล่าวได้ส่งผลให้มีการพัฒนาการเชื่อมต่อเที่ยวบินด้วยการปรับปรุงตารางการบินให้สอดคล้องกัน
เพื่อให้เป็นเครือข่ายการบินที่ครอบคลุมทั่วโลกอย่างทั่วถึง
และสามารถให้บริการแก่ผู้โดยสารได้ดียิ่งขึ้น

บริษัทฯ อยู่ระหว่างการดำเนินการตามแผนการแปรรูปบริษัทฯ ตามมติคณะรัฐมนตรีเมื่อวันที่ 14
มีนาคม 2543 ซึ่งรัฐบาลจะลดสัดส่วนการถือหุ้นลงเหลือไม่ต่ำกว่าร้อยละ 70
ของทุนจดทะเบียนที่ชำระแล้วหลังการเพิ่มทุนโดยดำเนินการจำหน่ายหุ้นทั้งในส่วนหุ้นเดิมที่กระทรวงการคลังถือจำนวน
100 ล้านหุ้นและหุ้นเพิ่มทุนใหม่จำนวน 300 ล้านหุ้น รวมทั้งสิ้นเป็นจำนวน 400 ล้านหุ้น
โดยมีแนวทางการจัดสรรหุ้นดังนี้

-   

-   []จำหน่ายให้กับพันธมิตรธุรกิจ ไม่เกินร้อยละ 10
    ของทุนจดทะเบียนที่ชำระแล้วหลังการเพิ่มทุนครั้งนี้
    ขณะนี้อยู่ระหว่างการพิจารณาทบทวนความจำเป็นในการมีพันธมิตรธุรกิจของคณะกรรมการบริษัทฯ

-   จำหน่ายให้กับประชาชนทั่วไปไม่ต่ำกว่าร้อยละ 13
    ของทุนจดทะเบียนที่ชำระแล้วหลังการเพิ่มทุนครั้งนี้ ทั้งนี้ให้สำรองหุ้นร้อยละ 5
    ของหุ้นเพิ่มทุนดังกล่าวไว้สำหรับโครงการจัดสรรหลักทรัพย์ให้แก่พนักงาน บริษัทฯ
    กำลังดำเนินการปรับปรุงแผนวิสาหกิจ
    และปรับกลยุทธ์เพื่อให้สอดคล้องกับสถานการณ์ภายหลังเกิดเหตุวินาศกรรมในสหรัฐอเมริกา
    ซึ่งมีผลกระทบต่ออุตสาหกรรมการบินอย่างรุนแรง
    เพื่อเสนอขออนุญาตต่อคณะกรรมการกำกับหลักทรัพย์และตลาดหลักทรัพย์
    ในการจำหน่ายหุ้นให้กับประชาชนทั่วไป และบริษัทฯ
    จะเสนอขายหุ้นสามัญและใบสำคัญแสดงสิทธิที่จะซื้อหุ้นสามัญเป็นทางเลือกให้แก่พนักงาน
    ทั้งนี้จำนวนหุ้นสามัญที่เสนอขายเมื่อรวมกับจำนวนหุ้นสามัญที่ออกเพื่อรองรับการใช้สิทธิซื้อหุ้นสามัญของผู้ถือใบสำคัญแสดงสิทธิจะไม่เกิน
    15 ล้านหุ้น หรือร้อยละ 5 ของหุ้นเพิ่มทุน ตามโครงการจัดสรรหลักทรัพย์ให้กับพนักงานบริษัทฯ
    ที่ได้รับอนุมัติจากที่ประชุมวิสามัญผู้ถือหุ้น ครั้งที่ 1/2543 เมื่อวันที่ 25 ตุลาคม 2543
    และจะทำการเสนอขายภายหลังจากที่สำนักงานคณะกรรมการกำกับหลักทรัพย์และตลาดหลักทรัพย์อนุมัติการเสนอขายหลักทรัพย์ตามโครงการดังกล่าว

-   ผลดำเนินงานในช่วง 3 ปีที่ผ่านมา บริษัทมีรายได้รวมในปีงบประมาณ 2542 เป็นจำนวนเงิน
    104,488 ล้านบาท ในปีงบประมาณ 2543 เป็นจำนวนเงิน 114,270 ล้านบาท
    และในปีงบประมาณ 2544 เป็นจำนวนเงิน 130,576 ล้านบาท มีผลกำไรสุทธิเป็นจำนวนเงิน
    4,707 ล้านบาท 4,717 ล้านบาท และ 1,929 ล้านบาท ตามลำดับ ผลดำเนินงานในปี
    2544 ลดลง เนื่องจากความผันผวนของราคาน้ำมันเชื้อเพลิงที่สูงขึ้น
    และการอ่อนค่าของเงินบาทเป็นปัจจัยสำคัญ ที่มีผลต่อค่าใช้จ่ายดำเนินงานของบริษัท

-   ฐานะการเงินในปีงบประมาณ 2542 - 2543 บริษัทมีทุนจดทะเบียน 1,600 ล้านหุ้น
    มูลค่าหุ้นละ 10 บาท เป็นเงิน 16,000 ล้านบาท ในปี 2544
    บริษัทตัดหุ้นที่ยังไม่ได้จำหน่ายจำนวน 200 ล้านหุ้น มูลค่า 2,000 ล้านบาท
    และจดทะเบียนเพิ่มทุนใหม่จำนวน 300 ล้านหุ้น มูลค่า 3,000 ล้านบาท
    รวมเป็นทุนจดทะเบียน 1,700 ล้านหุ้น เป็นเงิน 17,000 ล้านบาท

    สินทรัพย์รวมของบริษัทและบริษัทย่อยเท่ากับ 145,607 ล้านบาท ในปีงบประมาณ 2542
    เท่ากับ 167,727 ล้านบาท ในปีงบประมาณ 2543 และเท่ากับ 172,881 ล้านบาท
    ในปีงบประมาณ 2544 สินทรัพย์ที่เพิ่มขึ้นเนื่องจากมีเครื่องบินภายใต้สัญญาเช่า
    เครื่องบินเพิ่มในปี 2543 และ 2544

    หนี้สินรวมในปีงบประมาณ 2542, 2543 และ 2544 เท่ากับ 140,777 ล้านบาท 158,126
    ล้านบาท และ 160,252 ล้านบาท
    หนี้สินที่เพิ่มขึ้นจากการกู้เงินระยะสั้นเพื่อจ่ายล่วงหน้าค่าเครื่องบิน

    ส่วนผู้ถือหุ้นไม่รวมส่วนของผู้ถือหุ้นส่วนน้อย มียอดเท่ากับ 4,830 บาท ในปี 2542 เท่ากับ
    9,546 ล้านบาท ในปี 2543 และ 12,528 ล้านบาท ในปี 2544
    โดยมีอัตราส่วนหนี้สินต่อส่วนของผู้ถือหุ้นเท่ากับ 29.15 ในปี 2542 เท่ากับ 16.47 ในปี
    2543 และเท่ากับ 12.79 ในปี 2544